钦定古今图书集成/理学汇编/学行典/第134卷 > 易经 > 《艮卦》
## 钦定古今图书集成/理学汇编/学行典/第134卷 > 易经 > 《艮卦》

《彖》曰：“艮”，止也；时止则止，时行则行，动静不失其时，其
道光明。

〈程传〉《艮》为止，止之道唯其时，行止动静不以时，则妄也。不失其时，则顺理而合义。在物为理，处物为义，动静合理义，不失其时也，乃其道之光明也。“君子所贵乎时”，“仲尼行止久速”是也。〈大全〉《朱子》曰：“时止则止，时行则行，行固非止，然行而不失其理，乃所以为止也。”